उन्होंने कहा कि उत्तर प्रदेश का हज कोटा 8,000 बढ़ा दिया गया है और आज यूपी के पास 29 हज़ार सीटों का कोटा है. प्रदेश सरकार सुनिश्चित करेगी कि जिनके पास हज यात्रा पर जाने का साधन नहीं है, उन्हें हज करने में मदद मिल सके. रज़ा ने कहा कि प्रधानमंत्री नरेंद्र मोदी की अपील पर तमाम लोगों ने एलपीजी सब्सिडी छोड़ दी, इसलिए वे भी धनी मुसलमानों से अपील करते हैं कि वे हज सब्सिडी के मामले में भी ऐसा ही करें.